Nedostatak vojne intervencije - najveći neuspjeh u BiH, 18/11/02. - 2002-11-18
O okončanju misije UN-a u BiH, njenim uspjesima i neuspjesima, kao i onome što predstoji s dolaskom Evropske unije, u ekskluzivnom inte
ECKHARD: Bio je to hrabar eksperiment u zadatku izgradnji države i bila je to u neku ruku neobična koalicija: UN i NATO. Prvobitno nismo očekivali da ćemo igrati ikakvu ulogu u Bosni nakon potpisivanja Dejtonskog sporazuma, ali se ispostavilo da smo mi bili jedini koji su mogli održati misiju treninga policijskih snaga. Stoga smo sa zadovoljstvom prigrabili takvu šansu. Također smo morali surađivati i s Evropskim unijom, što je bila interesantna vježba koordinacije. Mislim da je međunarodna zajednica mnogo toga naučila iz iskustva u BiH. U UN-u se što se toga tiče jako dobro osjećamo--ne trebam vas podjećati da je to bio užasan rat čak i za nas koji smo mu sa strane bili svjedoci. Za mene je bilo zadovoljstvo prije dvije godine otići u Sarajevo i vidjeti da se ljudi vraćaju normalnom životu. Znam da trauma nije nestala, ali mislim da smo učinili veliki napredak u pravcu uspostave multi-etničke vlade, profesionalne policije, na osnovu poštivanja ljudskih prava. Posao je daleko od završenog, ali je Bosna sada, kako se čini, stoji na vlastitim nogama i siguran sam da će međunarodna zajednica, koja je vrijedno radila da postignemo ovo gdje smo danas, i dalje podržavati stanovnike BiH u njihovom oporavku, kaže Fred Eckhard. VOA: Osvrčući se kako na uspjehe, tako i na neuspjehe misije UN-a u BiH, glasnogovornik generalnog sekretara kaže: ECKHARD: Neuspjeh međunarodne zajednice u cjelini je bio što nije shvatala prirodu problema, odnosno da se ono što se tamo dešavalo nije moglo riješiti razgovorima--to smo pokušali--ja sam bio glasnogovornik za tim Vens-Owen 92-93. Međunarodna zajednica se jednostavno nije mogla složiti o formuli za mir i u isto vrijeme se nije mogla složiti ni o vojnoj intervenciji. Kada je konačno došla u Bosnu, bila je brza,i dobro organizirana i zaustavila je rat. Nakon toga smo mogli vidjeti briljantnu diplomaciju Richarda Holbrooke-a i američkog tima u, mogli bi reći, nametanju političkih rješenja. Neuspjeh da se intervenira silom i vojno na samom početku i vješta diplomacija gospodina Holbrooke-a na primjeni dejtonskog sporazuma bi bili najveći neuspjeh i uspjeh misije u BiH. Tu bih još istakao i do tada neviđen nivo suradnje između UN-a, EU, NATO-a--tri velike birokracije koje nisu najbolje znale kako se nositi s drugim velikim birokracijama, ali koje su na kraju uspjele učiniti nešto dobro za Bosnu, kaže Fred Eckhard i objašnjava kako bi se misija mogla razlikovati u trenutku kada pređe u ruke Evropke unije. Nadamo se ne mnogo, jer smo već stavili buduću vojnu komandu Evropske unije kao posljednju komandu UN-a, kako bi tranzicija prošla glatko na liderskom nivou. Postoji mnogo dobrih znakova da taj projekat uzima korijena. Znam da ljudi misije UN-a u BiH nisu nimalo obeshrabreni posljednjim izborima usprkos negativnostima u medijskom pokriću u kojem je rečeno da se vratila stara garda. Oni ih umjesto toga smatraju dobrom vježbom demokracije. Mislim da je isuviše rano nakon rata da očekujemo čuda, ali mislim da vidimo korake u dobrom pravcu. Da li će Srbi, Hrvati i Bošnjaci opet vjerovati jedni drugima? Možda, počevši s pojedinačnim slučajevima dok se vraćaju svojim domovima, kupuju u istim prodavnicama, sjede u istim kafanama, dok počinju razgovarati. VOA: Mi sada završavamo misiju u BiH, kaže glasnogovonrik UN-a, naglašavajući: ECKHARD: Veoma ponosni na Bosnu i na ono što je postigla za vrijeme dok smo bili tamo uz nadu da će se u okviru EU nastaviti rad na stvaranju policijskih snaga, i da će se ratne rane nastaviti zacjeljivati, kaže glasnogovornik Ujedinjenih naroda, Fred Eckhard.